Siklotron ya iku sawijining mesin (akselerator) kang nyepetaké partikel kanthi ngleker. mula bisa éntuk ènergi kinétik kang dhuwur. Partikel mau bisa wujud partikel proton utawa deuteron. Siklotron bisa nyepetaké partikel amarga anané médan magnet lan médan listrik kang konstan. Siklotron mujudaké tetemoning Ernest O. Lawrence ing taun 1934 kang dikembangake déning mahasiswa ing University of California ing taun 1930 lan wiwit operasi ing taun 1932. Siklotron kan gedhé dhéwé ing donya ana ing University of British Columbia, Vancouver, Kanada. Ing taun 1939, Lawrence kasil éntuk bebungah Nobèl bab Fisika amarga saka tetemoné iki. Siklotron kang gedhé dhéwé iku duwé diameter 18 m kang kasusun saka 4000 ton magnèt. Siklotron iki ngasilaké  0,46 T, 23 MHz médan listrik, 94 kV tegangan kang digunakaké kanggo nyepetaké arus 200 μA.

Komponèn 
Komponèn mligi siklotron ya iku sumber ion, sistem vakum kang dhuwur, sistem panyepet lan osilasi, sistem transpor barkas lan sistem targèt.

Piguna 
Pirang-pirang dekade kang pungkasan iki, siklotron dadi sumber ènergi tinggi kanggo èkspèrimèn nuklir. Siklotron minangka jinis panalitèn ing bab ngèlmu fisika. Ion ing siklotron bisa digunakaké nguculaké nucuproton ing awak, mula bisa matèni tumor. Lumrahé, mesin siklotron bisa digunake kanggo prodhuksi radioisotop, analisis material, lan kanggo kajian fisika nuklir (gumantung marang ènergi partikel kang diasilake).

Rujukan 

Tèknologi